ЈАВНО ПРЕДУЗЕЋЕ „ЕЛЕКТРОПРИВРЕДА СРБИЈЕ“ БЕОГРАД

ЕЛЕКТРОПРИВРЕДА СРБИЈЕ ЈП БЕОГРАД-ОГРАНАК ТЕНТ

Улица: Богољуба Урошевића- Црног број 44.

Место:Обреновац

Број: 105-Е.03.01-20885/1-2018

Обреновац, 12.01.2018. године

На основу члана 54. и 63. Закона о јавним набавкама („Службeни глaсник РС", бр. 124/12, 14/15 и 68/15), Комисија за јавну набавку број 3000/1954/2017 (1585/2017), за набавку „Услуга израде техничке документације за изградњу истоварног колосека и пратећих постројења железничке станице Обреновац“, на захтев заинтересованог лица, даје

ДОДАТНЕ ИНФОРМАЦИЈЕ ИЛИ ПОЈАШЊЕЊА

У ВЕЗИ СА ПРИПРЕМАЊЕМ ПОНУДЕ

**Бр. 1.**

Пет и више дана пре истека рока предвиђеног за подношење понуда, заинтересовано лице је у писаном облику од наручиоца тражило додатне информације односно појашњења а Наручилац у року од три дана од дана пријема захтева објављује на Порталу јавних набавки и интернет страници Наручиоца,следеће информације, односно појашњења:

**ПИТАЊЕ 1**:

У Конкурсној документацији за јавну набавку услуга бр. 3000/1954/2017 (1585/2017), за Услугу израде техничке документације за изградњу истоварног колосека и пратећих постројења железничке станице Обреновац, у поглављу 4.2 Додатни услови, поред осталих захтева, захтева се и да Понуђач има у радном односу  или радно ангажовано најмање једног дипломираног инжењера саобраћаја са личном лиценцом 368.

Имајући у виду следеће околности:

-          да је до уводјења лиценце **368 - Одговорни пројектант железничког саобраћаја и транспорта**, једина лиценца за дипломиране инжењере саобраћаја била лиценца **370 - Одговорни пројектант саобраћаја и саобраћајне сигнализације,**

-          да су пре уводјења лиценце **368**, послове из описа ове лиценце извршавали дипломирани инжењери саобраћаја са лиценцом **370,**

-          да Инжењерска комора Србије у дужем претходном периоду није издавала нове лиценце и да је ту обавезу и званично преузело Министарство грађевинарства, саобраћаја и инфраструктуре,

( са сајта Инжењерске коморе: „Влада Републике Србије је 5. децембра 2017. године усвојила Закључак којим је сагласна да Министарство грађевинарства, саобраћаја и инфраструктуре, као орган који врши надзор над законитошћу рада Инжењерске коморе Србије, преузме извршавање поверених послова који се односе на утврђивање испуњености услова за издавање лиценци за одговорног планера, одговорног урбанисту, одговорног пројектанта и одговорног извођача радова, најдуже 120 дана, почев од дана доношења овог закључка, а у складу са законом“...)

-          да и поред испуњавања свих услова за добијање лиценце 368, после 5 месеци од подношења захтева нисмо добили никакав одговор од надлежних институција, и због околности на које нисмо могли да утичемо,

молимо Вас да се у Конкурсној документацији изврши измена којом би се услов

„једног дипломираног инжењера саобраћаја са личном лиценцом 368“ заменио условом

„једног дипломираног инжењера саобраћаја са личном лиценцом 368 или једног дипломираног инжењера саобраћаја са личном лиценцом 370“

**ОДГОВОР 1:**

Наручилац прихвата сугестију заинтересованог лица и објавиће измену конкурсне докуметације.

У складу са наведеним појашњењима Комисија ће израдити измене и допуне конкурсне документације и исте објавити на Порталу јавних набавки и интернет страници Наручиоца.